ועדה משותפת של ועדת הכנסת וועדת הכספים לתקציב הכנסת, כנסת 24, פרוטוקול מספר 2, 2022-02-28 10:00

ניר אורבך: בוקר טוב.

ניר אורבך: אני מתכבד לפתוח את ישיבת ועדת הכנסת.

ניר אורבך: היום יום שני, כ"ז באדר א' תשפ"ב, 28 בפברואר 2022.

ניר אורבך: מזל טוב לנעה, מנהלת הוועדה, על יום ההולדת שלה.

גיל סגל: מזל טוב.

גיל סגל: עד 120.

נעה בירן-דדון: תודה רבה.

ניר אורבך: אנחנו שמחים שנולדת, נעה, כי אם לא אז לא הייתה ועדה.

ניר אורבך: הנושא בישיבה עכשיו הוא שימוש בעודפי תקציב משנת 2021 לשנת 2022.

ניר אורבך: אדוני מנכ"ל הכנסת, בבקשה.

גיל סגל: אדוני היושב-ראש, בוקר טוב.

גיל סגל: כמדי שנה אנחנו נדרשים להעביר את עודפי הכנסת, בעיקר עודפים מחויבים, לשנת 2022, והפעם אנחנו באים עם העברת העודפים מ-2021 ל-2022.

גיל סגל: אעביר את רשות הדיבור לחשב הכנסת שיעבור על הפירוט, ואם יש שאלות כמובן אתם מוזמנים לשאול.

גיל סגל: בבקשה, חשב הכנסת.

חיים ביטון: בגדול אנחנו מבקשים להעביר 275.

חיים ביטון: 580 מיליון שקלים עודפים, כאשר העודפים האלה הם או עודפים מחויבים או עודפים שלצורך פרויקטים שתוכננו על ידי הכנסת ונמצאים בשלבים מסוימים של התחלה או ביצוע ועדיין לא הוצאה בגינם התחייבות.

חיים ביטון: בכל אופן אנחנו מבקשים להעביר אותם כעודפים מחויבים או עודפים לא מחויבים.

חיים ביטון: עיקרי הסכומים שאנחנו מבקשים להעביר.

חיים ביטון: ישנו סעיף אחד שזה 1.960 מיליון, שזה סכום שאנחנו מעבירים משנה לשנה וכנראה נצטרך להעביר גם לשנים הבאות.

חיים ביטון: זה בגין חבר כנסת שאנחנו צוברים את שכרו ואנחנו לא משלמים לו, כי הוא לא רוצה לקבל את שכרו.

חיים ביטון: אנחנו בכל אופן מחויבים לצבור את הסכומים האלה, כי אנחנו מחויבים לשלם את הסכמים הוא רק לא רוצה לקבל אותם.

חיים ביטון: אז אנחנו נעביר אותם משנה לשנה.

חיים ביטון: ישנו בסעיף הבא סכום של כ-8 מיליוני שקלים, וזה בגין רכבים משוריינים שהכנסת צריכה לרכוש במסגרת סבב רכבים של רכבים שיש לה.

חיים ביטון: רכבים מתיישנים יצטרכו להיגרע ואנחנו צריכים לקנות רכבים חדשים.

חיים ביטון: זה פרויקט שמשך הביצוע שלו לוקח כמה שנים, ואנחנו כבר עכשיו צריכים להוציא את ההתחייבויות האלה.

חיים ביטון: בסעיף הבא יש הפצת ערוץ הכנסת בסכום של 2.640 מיליון שקלים, שזה בגין התחייבות שיש לכנסת לשלם על המרבבים של עידן פלוס בגין הסלוטים שאינם מאוישים.

חיים ביטון: זה על-פי החוק והתקנות.

חיים ביטון: התקנות עדיין לא נחתמו, אבל בכל אופן המחויבות קיימת והיא תהיה רטרואקטיבית.

חיים ביטון: אז אנחנו צריכים להעביר את ההתחייבות משנה לשנה עד שייחתמו התקנות ואנחנו נשלם אותן.

חיים ביטון: בסעיף הבא, שדרוג והעתקת ערוץ הכנסת, 2.400 מיליון שקלים.

חיים ביטון: זה ציוד שאנחנו צריכים לקנות לערוץ הכנסת.

חיים ביטון: כל הציוד שבערוץ הכנסת הוא בבעלות וברכישת הכנסת רק מתופעל על ידי הערוץ.

חיים ביטון: הסעיף הבא, 3.650 מיליון שקלים, זה החלק של הכנסת בתערוכה של מדינת ישראל בביתן בדובאי.

חיים ביטון: הכנסת התחייבה לשלם 3.650 מיליון שקלים.

חיים ביטון: אנחנו צריכים להעביר באיזשהו שלב, על-פי דרישת משרד החוץ, את הסכום הזה למשרד החוץ.

חיים ביטון: פרסומים והסברה, סכום של כ-12 מיליון שקלים.

חיים ביטון: זה בגין בניית מערך הדיגיטל, התוכן של מערך הדיגיטל שהכנסת מתעתדת לעשות בשנה הזאת.

חיים ביטון: אלה סכומים שנצברו בשנים שלא היה תקציב והכנסת לא הוציאה אותם ולא ביצעה אותם.

חיים ביטון: עכשיו אנחנו נכנסים לביצוע ואנחנו נוציא אותם במהלך השנה, אני מניח.

חיים ביטון: כל שאר הסכומים הם סכומים מחויבים שאנחנו מעבירים.

חיים ביטון: יש ההסברים בגוף הפירוט.

חיים ביטון: סכום של 66 מיליוני שקלים זה פרויקטים שהכנסת נמצאת בשלבים מסוימים של ביצוע, או בשלב של מכרז או בשלב של התחייבויות שכבר הוציאו.

חיים ביטון: אלה שיפוצים שונים, חלקם מתוכננים לצורך הפרויקט 2040, בניית אזורי שיכון לעובדים וחברי כנסת שיצטרכו להוציא אותם מחוץ לבניין לצורך שיפוצים שאנחנו עושים בבניין, בנייה ושיפוצים בתוך הכנסת, וכמובן עמידה בתקנים שנקבעו לנו, תקני כיבוי אש ודברים כאלה.

חיים ביטון: אני רוצה לעבור לסעיף הבא, סעיף 6, ששם יש סכום של 23.900 מיליון שקלים.

חיים ביטון: זה מכרז שהכנסת נמצאת בשלבים שלו לצורך החלפת מערכות האבטחה של הכנסת.

חיים ביטון: מערכות האבטחה של הכנסת הן מערכות מאוד מאוד ישנות עוד משנת 2005 ואנחנו צריכים להחליף אותן.

חיים ביטון: המכרז בשלבים מתקדמים ואנחנו נצטרך להחליף אותם בזמן הקרוב, אבל אלה עודפים שאנחנו כבר ייעדנו אותם בעבר כשהתחלנו עם כל ההליך הזה.

חיים ביטון: מערכות מחשב, סעיף 7, זה הכול עודפים מחויבים לפי הפירוט שמופיע פה.

חיים ביטון: בסעיף הבא, נושא של תוספת מבנה של 89 מיליוני שקלים, אלה סכומים שנצברים בעיקר בגין תביעת שפיר, כל מיני קיזוזים שעשינו להם וכל מיני מחויבויות.

חיים ביטון: אנחנו נמצאים בהליך משפטי איתם ואלה סכומים שאנחנו הפרשנו בתקציב למקרה שייווצר סכום שאנחנו נצטרך לשלם אותו על בניית האגף החדש.

חיים ביטון: בסופו של דבר יש לנו בית פרומין, שנכון להיום אנחנו בשלבים די אחרונים של בחירת זוכה לבניית בית פרומין, מוזיאון הכנסת, ואלה הסכומים שייעדנו בעבר כשיצאנו למכרז הזה שנצטרך לשלם.

חיים ביטון: סך הכול כל הסכומים הם 275.

חיים ביטון: 580 מיליון שקלים שאנחנו מבקשים אישור להעברתם משנת 2021 לשנת 2022.

ניר אורבך: תודה רבה, אדוני החשב.

ניר אורבך: אני לא שואל שאלות, כי עשינו ישיבה מכינה ושם כל השאלות שנשאלו גם נענו.

ניר אורבך: שלומית, את רוצה להוסיף משהו?

שלומית ארליך: לא.

ניר אורבך: נדב, אתה רוצה להוסיף?

נדב כספי: לא.

ניר אורבך: משרד האוצר, נמצא בזום, מבקש להוסיף משהו?

דן נימני: אין לי מה להוסיף.

ניר אורבך: תודה רבה.

ניר אורבך: הסעיפים בהחלט מניחים את הדעת.

ניר אורבך: נעבור כרגע להצבעה.

ניר אורבך: למרות שאף אחד לא ביקש דיון מהיר, זה נעשה בדיון מהיר.

ניר אורבך: מי בעד ההצעה?

ניר אורבך: מי נגד?

ניר אורבך: בעד – 1

ניר אורבך: נמנעים – אין

ניר אורבך: ההצעה התקבלה פה אחד.

ניר אורבך: אני נועל את הישיבה.

ניר אורבך: תודה רבה לכם.